Ηχεία

Τα ηχεία ως μονάδα εξόδου χρησιμοποιούνται για την αναπαραγωγή ήχου. Μπορεί να είναι ενσωματωμένα στή μονάδα συστήματος ή να συνδέονται με καλώδια. Δίνουν την δυνατότητα στο χρήστη του υπολογιστή να ακούσει μουσική ή ηχητικά εφέ. O τελευταίος κρίκος της αλυσίδας όλων των συγκροτημάτων αναπαραγωγής ήχου, τα ηχεία, είναι ο περισσότερο κρίσιμος σε βαθμό που το μεγαλύτερο μέρος του τελικά αναπαραγόμενου ήχου να οφείλεται σ' αυτά. H δουλειά των ηχείων είναι να μετατρέπουν το ηλεκτρικό σήμα που έρχεται από τον ενισχυτή σε μεταβολές της πίεσης του ατμοσφαιρικού αέρα, μεταβολές που ονομάζονται ήχοι (για ορισμένες συχνότητες). Για να κατορθώσουν τα ηχεία να κάνουν αυτή τη μετατροπή εφαρμόζουν τους κλασικούς νόμους του ηλεκτρομαγνητισμού, με βάση τους οποίους είναι δυνατή η παραγωγή κίνησης από ηλεκτρικό ρεύμα και το αντίστροφο.